રાજ્યમાં સ્વાન ફ્લૂએ કાળો કેર વર્તાવ્યો છે. આ ફ્લૂના લીધે અત્યાર સુધીમાં 140 લોકોના મોત થઇ ચૂક્યા છે. ગત મોડી રાત્રે રાજકોટની સરકારી હોસ્પિટલમાં રાજકોટ અને કેશોદની બે મહિલાઓના મોત નિપજ્યા હતા. રાજકોટમાં અત્યાર સુધીમાં 51 મોત થઇ ચૂક્યા છે. રોગના લીધે વધી રહેલા આંકને કાબૂમાં લેવા માટે આરોગ્ય વિભાગના સચિવ જયંતી રવી રાજકોટ દોડી આવ્યા હતા.સૌથ ઝડપથી પ્રસરતો અને ચેપી માનવામાં આવતા આ રોગના લીધે સમગ્ર રાજ્યમાં અત્યાર સુધીમાં એક હજાર જેટલા પોઝિટિવ કેસ નોંધાઇ ચૂક્યા છે. તો બીજી તરફ અમદાવાદમાં ફ્લૂના લીધે 26, વડોદરામાં 20 સુરતમાં 10, રાજકોટ સૌરાષ્ટ્રમાં 51 ક્ચ્છમાં 15 જામનગરમાં 10. ગીર સોમનાથમાં 5 અને આણંદમાં ત્રણનો ભોગ લેવાઇ ચૂક્યો છે.